## 

## Позив за учешће у програму Међународног дана социјалног рада

Поштовани,

Позивамо Вас да својим присуством допринесете обиљежавању Међународног дана социјалног рада који ће се одржати 22. марта 2018. године са почетком у 10.00 часова у Амфитеатру Факултета политичких наука Бања Лука у организацији Уније студената социјалног рада у сарадњи са Факултетом и Мисијом ОСЦЕ за БиХ.

У складу са темом „Промоција друштвене и еколошке одрживости“ задатом од стране Meђународне федерације социјалних радника, дефинисали смо назив овог скупа на сљедећи начин: „Чујем иди, чујем остани!“

Конкретно, кроз радове наших професора, студената социјалног рада и панел дискусију анализираћемо проблем миграција становништва из Босне и Херцеговине. Акценат стављамо на улогу социјалних радника у процесу миграције.

Ове године наши гости и учесници биће и студенти социјалног рада из држава бивше Југославије. Они ће заједно са нашим студентима кроз приказе стања анализирати положај социјалних радника у овим државама.

Циљ нам је да кроз ова два дијела овогодишњег скупа прикажемо значај и положај социјалних радника у савременим друштвеним процесима, подстакнемо и унаприједимо сарадњу између јавних установа, невладиног сектора, стручних радника у области социјалне дјелатности и студената социјалног рада.

АГЕНДА

Назив скупа: **„Чујем иди, чујем остани!“**

## ПРВИ ДИО

Тема: **Значај и положај социјалних радника у процесу миграције**

9:30 Долазак и регистрација званица;

10.00 Поздравно обраћање (декан, руководилац студијског програма Социјални рад, представник Мисије ОСЦЕ за БиХ, представник Савеза удружења стручних радника у социјалној дјелатности, представник студената)

10.30 Мр. Драшко Гајић: **„Социјална заштита и социјални рад у контексту миграција“**

10.45 Маја Михајлица и Николина Милекић: **„Узроци миграције из Босне и Херцеговине“**

11.00 Соња Каваз, Николина Јованић и Драгица Симић: **„Посљедице миграција за државу поријекла“**

11.15 Сузана Симић и Дијана Савић: **„Социјални рад са мигрантима“**

11.30-11.45 Пауза и освјежење;

11.45 Наташа Шмитран и Анђелија Поповић: **„Како „спријечити“ одлазак младих?“**

12.00 Дипломирани социјални радник Тамара Ђуричић и дипломирани социјални радник Ирина Савовић: **„Социјални рад са породицама миграната“**

12.15 Јасна Хоџић: **„Планови и улога ОСЦЕ-а у борби против насилног екстремизма са фокусом на социјалну заштиту“**

12.30-13.30 Панел дискусија;

13.30 Потписивање предвиђених споразума о сарадњи.

## ДРУГИ ДИО

Тема: **Положај социјалних радника у државама бивше Југославије.**

16.00 **Положај социјалних радника у Србији;**

16.15 **Положај социјалних радника у Хрватској;**

16.30 **Положај социјалних радника у Црној Гори;**

16.45 **Положај социјалних радника у Словенији;**

17.00 **Положај социјалних радника у Македонији;**

17.15 **Положај социјалних радника у Федерацији Босне и Херцеговине;**

17.30 **Положај социјалних радника у Републици Српској;**

17.30-17.45 **Пауза;**

17.45-18.45 **Панел дискусија.**

**Унија студената социјалног рада**